Cesca Serra: “No hi ha vocació tardana” | CatalunyaReligió.cat\nCesca Serra: “No hi ha vocació tardana”\nPer Catalunya Religió. Dv, 27/10/2017\n- M. Teresa Furest, deixar casa i feina als 50 anys per fer-se benedictina\n- Montserrat Unterlöhner, nova benedictina: "Quan entres al monestir et quedes totalment descol·locada"\n(Laura Mor –CR) Nova professió solemne a la família benedictina. Aquest dissabte al matí la germana Cesca Serra i Bachs celebrarà la seva adhesió permanent a la comunitat monàstica de Sant Pere de les Puel·les de Barcelona. En aquesta entrevista relata el que considera “un itinerari de fe molt accidentat” i, amb 70 anys, rebutja l'etiqueta de “vocació tardana”.\n“És important respondre a la vocació amb valentia i fidelitat; per mi no hi ha vocació tardana”, explica Cesca Serra. Desperta, bellugadissa, oberta i amb un marcat tarannà pràctic, recorda com “des que tenia vuit anys ja anava així pel món”. I en aquest “així” hi inclou una recerca interior permanent. “És un itinerari de voluntat”, afirma, que ha implicat tot un treball personal.\nNascuda a Sant Pol de Mar l'any 1946, ha fet vida a la ciutat de Sabadell. Té dues germanes que han respectat la seva decisió: “Ja em veien a venir”, comenta. I és que de sempre ha mantingut una actitud activa en l'àmbit espiritual: “M'he treballat la fe molt jo sola, buscava i sempre he sigut molt inquieta”, explica.\n“M'he bellugat per tots els àmbits”\nTot i no provenir d'un entorn familiar creient, Serra de seguida es va implicar en diferents grups parroquials. Va ser monitora d'esplai, sortia a fer excursions, i va participar molts anys en la catequesi i en grups de revisió de vida a la parròquia de la Sagrada Família de Sabadell, al barri de les Termes.\nL'esport també és un dels seus eixos vitals. Una afició que encaixa en aquest perfil desenfadat: “És el cor, és l'esperit, el que val!”, subratlla. Jugadora d'handbol al Centre d'Esports de Sabadell i també a Zona Franca, on va participar a la lliga internacional dos cops. També va ser professora de gimnàstica durant dos anys amb les Vedruna, a la Sagrada Família de Sabadell.\nPer circumstàncies familiars, no va acabar els estudis de comerç. “No soc cap llumenera ni tampoc soc ambiciosa”, reconeix. La seva trajectòria professional comença a la Clínica del Nen Jesús de Sabadell, primer com a administrativa i després com a auxiliar d'infermeria a la secció de pediatria. Després, treballa també com a auxiliar al Parc Taulí, en medicina general. “M'he bellugat per tots els àmbits”.\n“Sempre he posat Jesús en primer terme”\n“De petita ja vaig tenir una experiència de fe”. Tenia vuit anys i recorda que va ser “a partir d'un testimoni”. “Des de llavors la persona de Jesús sempre m'ha acompanyat”. Puntualitza que per a ella no va ser Déu, sinó que “sempre he posat Jesús en primer terme”. “És el que m'ha acomboiat i m'ha donat la força del dia a dia”, hi afegeix.\nFa deu anys que va entrar al monestir de Sant Pere de les Puel·les i tres que hi va fer la professió simple, que és el compromís temporal que va adquirir com a novícia. Però on comença el seu vincle amb les benedictines? “Un dia vaig anar a Montserrat i vaig viure una experiència que em va fer interessar per Sant Benet i ja va estar: aquí va començar la meva cursa vocacional”.\nEn una trobada d'animadors de cant, va conèixer una germana que vivia a Puiggraciós, al santuari de Cingles de Bertí, al Vallès Oriental. Li va dir que eren benedictines i a partir d'aquí s'interessà pel monestir de Sant Pere de les Puel·les, a Barcelona, on viu actualment.\nPrimer, hi va anar a passar uns dies a l'hostatgeria, a viure i participar de la vida de pregària. “Per les meves circumstàncies familiars no era oportú fer el pas”. I així van anar passant els anys i “semblava que ja ho havia de deixar”.\n“Déu ha decidit que faci la promesa definitiva”\nPerò Cesca Serra sentia que “ho portava a dins” i que “la flama no s'apagava mai”. Ho explica amb una convicció ferma, quasi contundent: “Déu hi ha estat sempre, no ha estat mai mut, mai quiet, ja del néixer l'he tingut”. I confirma que en realitat “és Déu qui ha decidit que dissabte faci la promesa definitiva”. El monjo de Montserrat Josep-Enric Parellada presidirà l'eucaristia que tindrà lloc a dos quarts de dotze del matí: “Serà molt emotiu”, avança.\nEl seu caràcter actiu l'ha conduit a desenvolupar sempre una vessant més aviat pràctica i no pas al treball intel·lectual amb què sovint es relaciona la vida monàstica. Se sent més còmode al taller d'enquadernació –que ja va tancar al gran públic–, donant un cop de mà a alguns encàrrecs puntuals que encara atenen, amb el manteniment de la biblioteca interna. Li agrada pintar, dibuixar i fer manualitats. Des de fa un mes també ajuda a l'hostatgeria del monestir, que porten entre tres germanes.\nA dia d'avui la comunitat de benedictines de Sant Pere de les Puel·les, al número 55 del carrer Anglí, la conformen 25 germanes. I amb Cesca Serra celebren que Déu segueix cridant a la vida religiosa: “Estic molt contenta de fer aquest pas”, conclou.\nCesca Serra, monja, benedictina, Sant Pere de les Puel·les, vocació, professió solemne, benedictines, Barcelona, Espiritualitat, Vida Religiosa, Bones notícies\nEs busquen 100 famílies per acollir persones refugiades a Barcelona Acte cívic en solidaritat amb els cristians perseguits\nLaïcisme i laïcitat Els bisbes parlen de la Setmana de pregària per la unitat dels cristians i...


L'Agulla: Les dones que vetllen quan els apòstols dormen\nSi aneu a Florència i visiteu el convent de Sant Marc, on Fra Angélico va pintar cada una de les cel·les dels seus companys frares, fixeu-vos en una de les pintures en què es veu, al fons a l’esquerra, Jesús a l’hort de Getsemaní; més al mig, els tres apòstols Pere, Jaume i Joan dormint a cor què vols; i, en primer pla, una casa que es veu que és la de Marta i Maria de Betània, en què les dues dones, amigues i hostatgeres de Jesús, s’estan despertes resant i acompanyant en la distància el seu amic i mestre. Tota una reivindicació, sens dubte. Josep Lligadas\nPublicat per: Redacció a les 14:22\nEtiquetes: Número 69, Per airejar el cervell


Societat | ActivaMent Catalunya Associació - Part 3\nLa salut mental no és res més que llibertat, amor i respecte\nUn dia li vaig dir a una persona: “L’únic que vull es agrair-te l’existència”. Estava tant contenta, havia trobat una petitíssima pedra preciosa.\nMai en la meva vida he escrit un diari personal. Fins fa relativament poc temps guardava gelosament, en secret, tot allò relatiu a la meva salut mental.\nLa bogeria no existeix\nEm resulta difícil de fer aquesta afirmació. Entenc que fàcilment és pot atribuir a que tinc un problema greu de comprensió, però tot i així no puc deixar de considerar que no existeix la bogeria, ni les persones trastornades.\nEmile Durkheim, uns dels pares de la Sociologia, opina que sí, que viure a un Medi Urbà afecta la nostra Salut Mental.


Tractaments » Facials » Helena - Estètica i Teràpies corporals Girona - Tel 972 22 61 96\nFacials / CS III Collagen Stimulation\nSegons resultats aconseguits durant investigacions actuals s'ha pogut comprovar i analitzar sis tipus diferents de colàgen. Els tipus més importants de colàgen són els Colàgen I i III. El Colàgen III és decisiu per a l'aparença positiva de la pell.\nLa tasca del Colàgen III és formar una xarxa homogènia composta amb Colàgen I. Com a resultat d'una reducció del contingut de colàgen III a la pell a causa de l'envelliment, el Colàgen I s'embolica de manera inespecífica: això és la veritable causa de l'elasticitat decreixent de la pell. La conseqüència és la formació d'arrugues. Gràcies al CS III disposem avui d'una substància activa d'alta tecnologia, ASC III, que accelera de manera comprovada la formació nova de la proteïna Colàgen III. A continuació d'aquest procés, el Colàgen I ja es pot repartir de nou homogèniament a la pell. Com a conseqüència es suavitzaran les arrugues i les estructures irregulars de la pell. La pell apareixerà més llisa i més suau, els contorns més fixos i més suaus.


Exposició '20 anys de Xaloc. Fent colla' Castelló | Castellón Información\nEl grup cultural Xaloc mostra dues décades de cultura i història de Castelló\nLa regidora de Cultura de l’Ajuntament de Castelló, Verònica Ruiz, ha visitat l’exposició ‘20 anys de Xaloc. Fent colla’ organitzada per la Colla de Dolçainers i Trabucaires Xaloc i situada al Museu d’Etnologia de la ciutat. En aquesta es mostren dues dècades de treballs per a la recuperació i la visibilització de la dolçaina, el tabal i la pólvora i es pot visitar fins al 2 de febrer.\ncastello4251 grup de música popular1 mostra61 Xaloc2


Divisió patronal davant del referèndum (Àlex Font Manté)\nGay de Montellà aplaudeix la intervenció de les finances de la Generalitat\n5 min. Cap D’economia 24/09/2017 00:00\n651x366 Miquel Valls, Joaquim Gay de Montellà i Josep González en una foto d’arxiu. / C. CALDERER Miquel Valls, Joaquim Gay de Montellà i Josep González en una foto d’arxiu. / C. CALDERER\nAhores d’ara, quan falta una setmana perquè arribi l’1 d’octubre, ja sabem que la convocatòria del referèndum d’independència haurà canviat per sempre el panorama polític català. L’ona expansiva també ha impactat en l’empresariat, que en alguns casos ha quedat gairebé paralitzat i en d’altres està més mobilitzat que mai.\nA diferència del que havia passat en anteriors èpoques d’alt voltatge polític, els altaveus més potents de l’empresariat han quedat muts. La Cambra de Comerç de Barcelona, per exemple, no ha opinat. El seu president, Miquel Valls, havia expressat opinions contradictòries amb molt poca diferència de temps. A l’abril va afirmar que el Procés no afectaria el creixement perquè “l’economia funciona al marge de la política”, però al juliol va indicar que “factors polítics” poden afectar el creixement econòmic. De cara a l’1-O no hi ha hagut cap debat a la Cambra sobre la qüestió, possiblement perquè el mateix Valls està convalescent després de sotmetre’s a una operació greu a l’agost de la qual poca gent té coneixement, segons ha pogut saber aquest diari.\nEl Cercle d’Economia no ha piulat i la gran patronal, Foment del Treball, molt poc. L’últim posicionament va ser al juliol ( casualment, de manera gairebé simultània a l’expressada per la Cambra). La patronal que lidera Joaquim Gay de Montellà va expressar el posicionament més contundent que ha pres mai contra el Procés, assegurant que el referèndum és “un cop d’estat jurídic” i un “exercici d’enorme irresponsabilitat política”.\nPerò aquesta opinió tenia un petit truc. No era una valoració de Foment del Treball, sinó de la seva comissió jurídica, un òrgan assessor integrat per 18 juristes (no empresaris). Per què Foment no va fer un posicionament com ha fet sempre i, en canvi, va triar aquesta fórmula sense consultar-ho a la seva junta? Alguns membres de Foment troben indefensable aquesta manera d’actuar, mentre que la línia oficial de la patronal es limita a dir que a Foment “hi ha moltes sensibilitats” i que es va arribar a la conclusió que “fer un posicionament podria llançar un missatge equivocat als mercats en un moment en què el Procés no està afectant l’economia”.\nAhir, però, Gay de Montellà es va despenjar amb unes declaracions a la cadena Cope aplaudint la intervenció de les finances de la Generalitat, un fet que “pot tenir conseqüències desproporcionades” (de fet, la intervenció congela els ajuts que reben les patronals, de manera que el mateix Foment en serà una víctima) però que “segurament era necessari”. Per tant, les úniques opinions de la patronal sobre la qüestió s’han fet sense passar pels òrgans preceptius.\nEl possible missatge als mercats tampoc va impedir que la CEOE, la patronal espanyola que presideix Joan Rosell i que té Joaquim Gay de Montellà com a vicepresident, sí que fes un comunicat públic. A la seu d’aquesta organització es va viure un debat “molt llarg i tens” sobre quin posicionament s’havia d’adoptar, cosa estranya en un lloc on “normalment no hi ha molt debat”, segons diuen fonts coneixedores del que hi va succeir. “Fins ara, els empresaris no catalans de la CEOE tenien el sentiment que el Procés era un tema dels catalans i que ja ens ho faríem”, expliquen aquestes fonts. Però les coses han canviat: “Ara han descobert que, amb la independència, els empresaris de la resta d’Espanya potser també es veuran afectats i que potser fins i tot ho passaran pitjor que els catalans”. Finalment, la CEOE va elaborar un concís comunicat en què es donava suport a “les accions necessàries” per “fer complir la legalitat vigent”. A Rosell, però, li van caure cops per tot arreu quan l’endemà, en una entrevista, va defensar “una via intermèdia entre la independència i l’acatament i la submissió total”.\nLa resta de patronals catalanes s’han mogut més. Pimec (que representa petites i mitjanes empreses) va recordar en un comunicat que sempre ha estat a favor del dret a decidir i que caldria exercir-lo a través d’un referèndum acordat. Al document, mesurat i mil·limetrat, s’hi defensava que “s’ha de complir amb la legalitat, però no es poden obviar els sentiments”. Per la seva banda, la Cecot va ser més contundent en dir que “consultar mai hauria de fer por” i que “les lleis són l’expressió d’una voluntat popular i no un element de coacció o immutabilitat”.\nEl 20-S, punt d’inflexió\nPerò, igual que en l’àmbit polític, sembla que els fets del 20 de setembre han canviat el terreny de joc. “L’empresariat que jo veig està tancant files més que mai i anul·lant reunions perquè se’n van a Barcelona a manifestar-se”, expliquen des d’una organització empresarial. “El 20-S ha suposat un punt d’inflexió: hi havia gent que dubtava i ara veuen que això és intolerable. La gent ho està vivint com una humiliació i estan dient que cal fer el que calgui, anar a totes”, afegeixen les fonts. Què vol dir a totes? “A un gruix molt important no els fa por el que pugui passar. És un tema de dignitat, siguis empresari, capellà o el que sigui”.\nUn empresari representatiu (que demana l’anonimat) hi està d’acord: “El que va passar dimecres canvia les coses, perquè ja no és un tema d’independència sí o no”. I, per cert, aquesta persona afegeix: “Hi ha molt empresari amagat, que no vol opinar [a favor del Procés], perquè estem rebent moltes pressions”.\nDe fet, el mateix 20-S tant Pimec com la Cecot i la fundació d’empresaris FemCat van reaccionar gairebé com una sola veu, emetent opinions molt similars sobre la “anormalitat democràtica” del que va passar. Tot el contrari opina Gay de Montellà, que ahir va dir que no comparteixen gaire les queixes que està havent-hi al carrer des de dimecres.\nUna última conclusió, en la qual estan d’acord empresaris de diferents sensibilitats. El Procés no s’acabarà ràpidament. Passi el que passi, “això serà llarg”.


9 JARDÍ - Què cal fer el mes de Novembre\nCentre de jardineria a Banyoles. Passió per les plantes, protegim la natura.\nNovembre és un mes de temperatures baixes i forts vents. Les fulles cauen sobre el terra i hem de recollir-les amb freqüència per evitar que transmetin malalties a terra i dificulten la ventilació. No obstant això, amb les fulles podem fer un humus o compost de qualitat.\nLes tasques de les plantes d’interior respecte a les tasques del mes d’octubre no varien molt. Llevat de les plantes de temporada de tardor-hivern, haurem de seguir regant i abonant menys a aquelles plantes que es troben en estat vegetatiu. No obstant això, en aquests moments podem veure florir a unes quantes plantes com el cactus de Nadal, l’Amarilis o el ciclamen. Pensant en la primavera és el moment de plantar els bulbs que floriran a la primavera, així com les azalees, begònies i alegries.\nPlantes d’exterior, arbustos i arbres\nÉs un bon moment per plantar arbres, arbustos i fruiters, encara que haurem de protegir de l’aire instal·lant uns contravents a una distància aproximada de mig metre. A més, és el moment de tallar les flors marcides de les hortènsies. També pots plantar perennes de floració primerenca i conrear en l’interior aquelles plantes d’exterior que no suporten les gelades, com les fúcsies, o l’aigua excessiva, com els cactus.\nÉs un bon moment per ressembrar la gespa en aquelles superfícies que han quedat danyades. No descuidis l’abonat perquè es regeneri completament i és recomanable escarificar a la tardor.\nPots tallar les branques seques de les palmeres, però serà millor que deixis la poda general per a l’hivern.\nAmb la baixada de temperatures i l’augment de les pluges el reg s’haurà d’espaiar cada vegada més i fins i tot pot arribar a suprimir quan plogui suficientment. Si tenim en terra plantes que no necessiten gairebé aigua, com les crasses o els cactus, cobreix-les amb un plàstic per evitar que es mullin en excés i apareguin bassals.\nÉs el moment ideal per sembrar enciams, faves, raves, bledes, porros, borratges, cebes, pèsols, alls, pastanagues, espinacs i api. Si disposes d’hivernacle també pots sembrar tomàquet marmande. Les hortalisses d’arrel, com les patates, es conservaran millor en una caixa de fusta amb sorra humida en un lloc fresc i fosc.\n* Nota: Aquestes tasques només són vàlides pel mes de novembre en l’hemisferi nord.\nNov 1, 2017 | Consells, Newsletter |\n« Aquest mes de novembre recodeu felicitar a…\tÈxit de la xerrada de plantes silvestres »\nLa Lantana Camara\nLa papallona del gerani\nCinc plantes per netejar l’aire de casa\n© 9 JARDÍ 2018. All rights reserved. Avís legal.\nDesigned by Esmel design


per ACN 07 d’octubre de 2019 17:49\nEn cas d’incompliment podria ser castigat amb altres penes fins a la dimissió de l’estat clerical i de la Companyia de Jesús. L’execució de les mesures del precepte penal comença a partir d'aquest dilluns i serà revisada cada tres anys. A més, haurà de fer arribar a les víctimes una petició escrita de perdó. La resolució final i les mesures es van comunicar divendres passat al pare Pere Sala i aquest mateix dilluns a les víctimes que van presentar la denúncia.\nEn relació amb aquet cas, el 16 de setembre passat la Companyia de Jesús va tenir coneixement a través de la premsa que les dues víctimes denunciants havien decidit presentar una querella per delicte d’omissió del deure de perseguir delictes. La Companyia de Jesús respecta el desig de les víctimes d’exercir els seus drets i, "fidel a la seva manera de procedir, col·laborarà en tot allò que sigui requerit per les autoritats judicials" civils. Davant tot això, la congregació vol manifestar el seu suport a totes les víctimes d’abusos i la seva voluntat "d’escoltar-les i acompanyar-les".\n"Lamentem profundament el sofriment que alguns companys han infligit a persones a les que havien de cuidar i protegir. Reiterem la nostra voluntat de clarificar el passat i els possibles casos d’abusos comesos als nostres centres, facilitant els mecanismes que siguin necessaris, així com els espais d’escolta i trobada amb les víctimes i totes aquelles persones que vulguin compartir amb nosaltres el seu testimoni", assegura el comunicat.\nEn aquest sentit, el procés d’investigació obert el desembre de 2018 en el marc de Jesuïtes Educació, es manté obert, i qualsevol persona que desitgi contactar-hi pot fer-ho a través del correu electrònic escoltar@fje.edu. Al llarg d’aquests mesos s’han creat també comissions d’escolta a diversos centres i ciutats de la Província d’Espanya de la Companyia de Jesús, que s’aniran ampliant progressivament. A més, "conscients de la necessitat" de dotar-se de recursos i estructures adequats, la Companyia de Jesús a Espanya ha creat la figura de. responsable d’Entorn Segur --que ocupa una professional de la psicologia, especialista en casos de violència i abusos-- així com un Consell d’Entorn Segur, format en la seva majoria per persones externes a la Companyia de Jesús i que ajudarà a garantir el rigor en el seguiment dels casos.\n"Volem recordar que seguim treballant amb determinació i compromís per fer dels nostres centres un entorn segur, amb programes de formació i protocols d’actuació dirigits a tota la comunitat educativa. Concretament, als centres de Jesuïtes Educació s’estan portant a terme programes de formació i prevenció en col·laboració amb la fundació Vicki Bernadet, per a famílies, alumnat i educadors, i que permeten prevenir, detectar i gestionar casos d’abusos o conductes impròpies", conclou el comunicat.


Inici > Divulgació > Cicles de cinema propers\nEl centre ofereix cicles de cinema d'entrada lliure, organitzats per l'IHMC i l'Aula de Cinema, dependent del Vicerectorat de Cultura de la Universitat de València. Els cicles aborden qüestions relacionades amb la ciència, la medicina i la salut, el seu desenvolupament històric i les seues implicacions socials i culturals. El seu objectiu és difondre la cultura científica i la cultura cinematogràfica. La ciència és una activitat que forma part de la cultura i, com a tal, dels seus coneixements, imatges i valors s'apropia el cinema –i altres manifestacions artístiques i literàries– per a dotar-los, en contextos socials diferents, de nous sentits, propòsits i continguts simbòlics.\nCada sessió consta d'una presentació per part d'un especialista en la matèria científica o mèdica, una introducció sobre els valors cinematogràfics a càrrec d'un membre de l'Aula de Cinema, la projecció d'una pel·lícula i un col·loqui en què poden intervenir tots els assistents a la sessió.\nCoordinador: Àlvar Martínez Vidal\nSi desitja rebre informació sobre els nostres cicles de cinema, envie un missatge a l'adreça: difusion.ihmc@uv.es.


'Està perdent interès?' Test - Preguntes | Juliol 2021\n'Està perdent interès?' Test\nTrobeu un home que us agrada, sentiu una connexió i us agraden només les coses que feu clic. Els dos us interessen molt i les espurnes volen. Tens una connexió intensa i les coses semblen extremadament prometedores per al futur que tindràs junts.\nExcepte, de sobte, que passa alguna cosa. La dinàmica entre vosaltres canvia. Ja no li fa tanta atenció. Ja no fa petits gestos romàntics que et fan somriure. No surt del seu camí per fer-te feliç. Ja no et mira de la mateixa manera. Ja no li parlarà de la mateixa manera.\nEncara està al voltant, però sembla haver-hi un canvi en el que sent per tu. Les coses ja no són el mateix.\nEl cas és que ... pot anar per diferents vies. En realitat, és possible que aquest canvi en ell estigui amb tu dues coses no significa res i les coses estan bé. És molt possible que estigui simplement ocupat i ocupat en la seva vida. És possible que tingui altres coses al seu plat i a la seva ment i que les coses tornaran a la normalitat aviat.\nO, això podria anar cap a una direcció totalment diferent. De vegades, l’home deixa d’invertir-se en la relació i no vol que et faci mal en dir-ho realment i acabar amb les coses. De vegades es retira emocionalment i estàs en risc de perdre’l.\nEl cas és que l’ansietat que sent ara pot crear molta tristesa i turbulències interiors. També pot sabotejar inconscientment la vostra relació.\nPer alliberar-vos de qualsevol confusió i realment us ajudarà a descobrir la veritat d'una vegada per totes ... i esbrineu si esteu inquiets sense cap motiu o realment està perdent interès i les vostres pitjors pors són correctes ...\nFeu aquest test que us farà preguntes específiques per analitzar la vostra situació. Sempre que diguis la veritat quan responguis, rebrà resultats impactants de manera impactant i, finalment, coneixeràs la veritat i què passa amb ell.\nFes el Quiz.\npreguntes arriscades per fer a un noi\nmillor color de cabell per a una pell clara


Còpia del certificat electrònic a Microsoft Edge (Windows) - Agència Tributària\nCòpia del certificat electrònic a Microsoft Edge (Windows)\nPer realitzar una còpia del certificat electrònic des de Microsoft Edge, accedeix al menú "Configuració i més" situat al final de la barra d'adreces identificat amb la icona de tres punts horitzontals i entra en "Configuració".\nPrem sobre "Privacitat, recerca i serveis" situat en el marge esquerre, localitza "Seguretat" i fes clic en "Administrar certificats".\nA la pestanya "Personal" haurà d'aparèixer el teu certificat electrònic.Per realitzar una còpia de seguretat (exportació), selecciona el certificat corresponent i fes clic en "Exportar...".\nA continuació s'obre l'"Assistent d'exportació".Prem "Següent" i després marca la casella "Exportar la clau privada" (si acabes d'obtenir el teu certificat i no es pot marcar-la és possible que hi hagi hagut algun problema en la descàrrega o instal·lació;en aquest cas contacta amb l'entitat emissora del certificat).\nA la següent pantalla deixa les opcions que apareixen marcades per defecte i polsa "Següent".Marca la casella "Contrasenya" i estableix una contrasenya per preservar la seguretat.Aquesta opció és indispensable per importar posteriorment el certificat en un navegador com Mozilla Firefox.Si oblides la contrasenya no hi haurà manera de recuperar-la.Prem "Següent".\nFes clic en "Examinar" per escollir la ubicació en la qual es guardarà la còpia del certificat, estableix un nom i prem "Guardar, Següent" i, després, "Finalitzar".\nLa icona l'una còpia vàlida realitzada serà un sobre obert amb un certificat sortint i una clau i l'extensió .pfx.Si no visualitzes l'extensió, fes clic amb el botó dret del ratolí sobre la icona del certificat i accedeix a "Propiedades".\nSi no pots marcar la casella "Exportar la clau privada" el resultat seria una còpia no vàlida (l'arxiu tindria l'extensió .cer i la icona seria un certificat sense cap clau).La clau privada és la informació personal que el certificat conté i sense la qual no és possible firmar.\nSi la còpia no fora vàlida s'instal·laria a la pestanya "Altres persones" en lloc de fer-ho a la pestanya "Personal" i el certificat no seria vàlid per treballar en la pàgina de la AEAT.Si en algun moment necessites reinstal·lar (importar) el certificat i no disposes d'una còpia vàlida hauràs de sol·licitar un nou certificat.\ncopia certificat Microsoft Edge Windows


Inici escolar amb les famílies angoixades per les retallades | Les Altres Veus\nInici escolar amb les famílies angoixades per les retallades\nSetembre 13, 2013 · by lesaltresveusmontcada\t· in Quiosc.\t·\nNotícia publicada a El Periodico:\nMARÍA JESÚS IBÁÑEZ / Montcada i Reixac\nEls més de 712.000 alumnes d’educació infantil i primària que aquest dijous han començat el curs escolar a Catalunya, 6.400 estudiants més que l’any passat, estaran aquest any a càrrec de pràcticament el mateix nombre de professors (33.947) i ocuparan aules en 11 nous barracons. El curs, que demà comença als instituts, està marcat aquest any pel tancament de cinc col·legis públics i la desaparició de 73 grups de P-3 a 73 escoles.\nInici del curs escolar a l’escola Reixach, a Montcada i Reixach. ALBERT BERTRAN\nLa jornada de la tornada a l’escola –dia de plors i alegries, segons l’edat– ha començat amb relativa tranquil·litat, entre les samarretes grogues amb el lema ‘SOS Educació’ que s’han posat alguns pares i bastants docents. En algunes escoles (en particular les que tenen compromisos d’obres pendents) hi ha hagut pancartes de protesta a la porta. Amb tot, “el que més angoixa ara mateix les famílies és el bloqueig que estan patint amb algunes ajudes com les beques per a material escolar o les de menjador”, ha destacat Heiditch Gabarrón, directora del col·legi Reixac, a Montcada i Reixac (Vallès Occidental). Una bona desena de mares del centre han passat aquest matí per la secretaria, després de deixar els nens a classe, per informar de les seves dificultats per pagar “quaderns, fotocòpies i altres materials d’ús a l’aula”.\nTot i això, la consellera d’Ensenyament, Irene Rigau, ha destacat com un dels principals reptes de cara al nou curs que comença avui aconseguir “l’èxit escolar amb els alumnes amb més dificultats”. Rigau ha explicat que amb aquesta finalitat s’han posat en marxa un conjunt d’actuacions, “com ara protocols específics, el suport escolar personalitzat (SEP) o el programa intensiu de millora que seguiran uns 4.100 alumnes de primer d’ESO i les auditories, que incidiran directament en la part del sistema que no arriba als mínims competencials”, ha dit Rigau en una entrevista a Ràdio 4.\n← CIU I ERC voten al Parlament en contra de la reobertura de les Urgències a Montcada i Reixac\nERC explica perquè va votar en contra la reobertura de les urgències a Montcada →


Preinscripció i matriculació segon cicle infantil, primària i secundària obligatòria als centres docents sostinguts amb fons públics. | Tràmits | El web de la ciutat de Barcelona\nPreinscripció i matriculació segon cicle infantil, primària i secundària obligatòria als centres docents sostinguts amb fons públics.\nPreinscripció i matriculació d'alumnes de 3 a 16 anys als centres públics i privats concertats per a aquests nivells educatius:\nEducació Secundària Obligatòria (ESO) (de 1er a 4rt)\nCal presentar sempre la sol·licitud de preinscripció per accedir per primera vegada a un centre educatiu sufragat amb fons públics, si es vol canviar de centre i, encara que s'estigui ja escolaritzat en un centre, per accedir al nivell de P3.\nCondicions d'edat per a la matrícula:\nEs poden matricular al primer curs del segon cicle d'educació infantil els infants que durant l'any 2018 compleixin els 3 anys.\nEs pot matricular al primer curs d'educació primària l'alumnat que compleixi 6 anys durant l'any 2018 i el d'edat diferent al qual correspongui cursar aquest nivell educatiu perquè procedeix del darrer curs d'educació infantil.\nEs pot matricular al primer curs d'educació secundària obligatòria l'alumnat que compleixi 12 anys durant l'any 2018 i el d'edat diferent al qual correspongui acadèmicament iniciar aquesta etapa educativa.\nQualsevol preinscripció o reserva de plaça feta abans de termini no té validesa.\nEls centres docents han d'acceptar totes les sol·licituds de preinscripció, independentment del nombre de places de què disposin.\nNo s'ha de fer cap aportació econòmica en concepte de preinscripció i matrícula.\nPer a més informació sobre el procés de preinscripció i matrícula accediu al web del Consorci d'Educació de Barcelona.\nPodeu enllaçar amb el web del Departament d'Ensenyament, emplenar el formulari per generar la sol·licitud i imprimir-la per continuar el tràmit de manera presencial.\nImprimiu i signeu la sol·licitud i lliureu-la, adjuntant la documentació necessària, al centre demanat en primer lloc. També la podeu presentar a l'Oficina d'Atenció i Registre del Consorci d'Educació i a qualsevol Oficina d'Atenció Ciutadana de l'Ajuntament de Barcelona.\nEl centre de primera opció és el responsable de baremar les sol·licituds i de tenir cura de tota la documentació presentada. Per ordenar les sol·licituds d'admissió quan en un determinat centre hi han més sol·licituds que places disponibles, s'apliquen en primer lloc el criteris específics de prioritat en aquells ensenyaments en els quals correspongui fer-ho i seguidament o inicialment, quan no es dóna aquesta circumstància, s'ordenen pels criteris generals de prioritat i en cas d'empat pels criteris complementaris, d'acord amb el barem.\nSi l'alumne/a té germans escolaritzats al centre o pares o tutors que hi treballin: 40 punts. Aquest criteri és aplicable a infants i joves en situació d'acolliment. Només a efectes d’aplicació d’aquest criteri, té consideració de centre únic (art.10.1 del Decret 75/2007) una escola pública d’infantil i primària i l’institut a què està adscrita quan l’escola només està adscrita a aquell institut.\nSi el domicili habitual està a l'àrea d'influència del centre: 30 punts\nSi a instància del pare, mare, tutor/a, guardador/a de fet es pren en consideració, en lloc del domicili habitual, l'adreça del lloc de treball d'un d'ells, i aquest és dins l'àrea d'influència del centre: 20 punts.\nA la ciutat de Barcelona, quan el domicili habitual és al mateix districte municipal del centre sol·licitat en primer lloc, però no en la seva àrea d'influència: 15 punts.\nQuan el pare, mare, tutor/a siguin beneficiaris de la RMI, calculat en funció dels fills a càrrec de la persona perceptora: 10 punts.\nQuan s'acrediti discapacitat igual o superior al 33% de l'alumne/a, pares o germans: 10 punts.\nSi l'alumne/a forma part d'una família nombrosa o una família monoparental: 15 punts.\nSi l'alumne/a té una malaltia crònica que afecta el seu sistema digestiu, endocrí o metabòlic, inclosa la celiaquia: 10 punts.\nSi el pare, la mare, el tutor/a o un germà/na de l'alumne/a han estat escolaritzats en ensenyaments declarats actualment gratuïts i universals en el centre per al qual es presenta la sol·licitud: 5 punts.\nConsulteu les llistes d'alumnes admesos al centre demanat en primer lloc o a l'Oficina d'Atenció del Consorci d'Educació. Formalitzeu la matrícula en el període establert. En cas de no fer-ho, es considera que renuncia a la plaça.\nEl pare, la mare o el tutor/a legal de l'alumne/a de 3 a 16 anys.\nLa sol·licitud ha d'estar signada per una sola persona (pare, mare, tutor/a) que ha de ser la mateixa persona que presenta la documentació identificativa. La sol·licitud la pot presentar una altra persona sempre que aporti original i fotocòpia de tota la documentació necessària pel tràmit.\nEn tots els casos, cal aportar aquesta documentació:\nOriginal i fotocòpia del document d'identitat de la persona que fa la sol·licitud: DNI, en el cas de persones de nacionalitat espanyola (també el de l'alumne/a en el cas que sigui major de 14 anys), Passaport, en el cas de les persones estrangeres originals d'un país de la Unió Europea i Targeta de residència, en el cas de les persones estrangeres originals d'un país de fora de la Unió Europea.\nOriginal i fotocòpia del llibre de família, partida de naixement o altres documents relatius a la filiació on es pugui comprovar el nom i data de naixement de l'infant i la relació amb el pare, la mare, o la tutoria.\nLes dades d'identificació o filiació dels alumnes estrangers poden acreditar-se amb els documents d'identitat, el passaport o el llibre de família del país d'origen, traduïts si és el cas.\nEn els casos següents, cal afegir aquesta documentació:\nSi es vol al·legar l'existència de germans al centre (quan el germà/na està matriculat/da en un centre adscrit):\nCertificat emès pel centre adscrit on està matriculat/da el germà/na.\nSi es vol al·legar la proximitat del domicili familiar al centre escolar, i al document d'identitat apareix un domicili diferent:\nVolant de convivència, on ha de constar que l’alumne conviu amb la persona sol·licitant, en el cas de les persones de nacionalitat espanyola. En el moment de la matriculació s'haurà de presentar el DNI renovat amb la nova adreça.\nVolant de convivència, on ha de constar que l’alumne conviu amb la persona sol·licitant, i el document amb registre d'entrada de la comunicació del canvi de domicili a la Delegació de Govern, en el cas de les persones estrangeres no comunitàries.\nVolant de convivència, on ha de constar que l’alumne conviu amb la persona sol·licitant, i document identificatiu del seu país en el cas de persones de països comunitaris.\nSi es vol al·legar la proximitat del domicili laboral al del centre escolar:\nEn el cas dels treballadors autònoms que tenen com a domicili el de l'exercici de la seva activitat, el document d'alta d'autònoms.\nSi la persona sol·licitant vol al·legar la seva condició de família nombrosa o monoparental:\nSi la persona sol·licitant vol optar a la puntuació per renda familiar:\nSi la persona sol·licitant vol al·legar la condició de discapacitat de l'infant, pare, mare, tutors o germans:\nOriginal i fotocòpia del certificat de discapacitat expedit pel Departament de Treball, Afers Socials i Famílies de la Generalitat de Catalunya o de l'ICAM (Institut Català d'Avaluacions Mèdiques) o pels organismes competents d'altres comunitats autònomes. En tot cas s'ha d'acreditar que la discapacitat és igual o superior al 33%.\nSi la persona sol·licitant vol al·legar malaltia crònica de l'alumne/a, que afecti al sistema digestiu, endocrí o metabòlic inclosos els celíacs:\nSi es vol al·legar que el pare, la mare, el tutor/a o un germà/na de l'alumne/a han estat escolaritzats en el centre:\nCal facilitar les dades al centre per al qual es presenta la sol·licitud perquè pugui fer-ne la comprovació.\nPreinscripció: del 13 al 24 d'abril de 2018, ambdós inclosos.\nPublicació de la llista de sol·licituds amb el barem global obtingut i el número aleatori assignat: Dijous 3 de maig.\nLes llistes es poden consultar presencialment a l'escola i per internet al web del Departament d'Educació de la Generalitat i al web del Consorci d'Educació de Barcelona. S'han de consultar per comprovar si les dades són correctes i per conèixer el número aleatori pel sorteig.\nTermini per presentar reclamacions a les llistes baremades de sol·licituds davant de la direcció del centre: De divendres 4 a dimarts 8 de maig.\nPublicació de les llistes baremades un cop resoltes les reclamacions: Dijous 10 de maig.\nSorteig públic per resoldre situacions d'empat: Divendres 11 de maig a les 11 hores.\nPublicació de les llistes baremades definitives: Dimarts 15 de maig.\nPeríode d’ampliació de peticions per a les sol·licituds de preinscripció sense assignació (assignació d’ofici): De dijous 31 de maig a dilluns 4 de juny.\nPublicació de l'oferta final: Dilluns 11 de juny.\nPublicació de la relació definitiva de l'alumnat admès i, si escau, de la llista d'espera: Dimarts 12 de juny.\nMatriculació, s'estableixen 3 períodes de matrícula:\nMatriculació alumnat per 2n cicle infantil, primària i 1r curs de l'ESO: de dijous 21 a dimecres 27 de juny de 2018, ambdós inclosos.\nMatriculació alumnat per 2n, 3r i 4t de l'ESO: de dilluns 25 a divendres 29 de juny de 2018, ambdós inclosos.\nMatriculació extraordinària alumnat de l'ESO pendent de l'avaluació de setembre: de dimecres 5 a divendres 7 de setembre de 2018, ambdós inclosos.\nPublicació de la llista d'alumnes matriculats al centre: Dilluns 1 d’octubre.\nLa matrícula dels alumnes d'ESO està condicionada a la superació del curs actual.\nLes sol·licituds de preinscripció presentades en el termini establert tenen prioritat sobre aquelles presentades fora de termini.\nSi un centre escolar disposa de vacants ha d'admetre sense més tràmit l'alumne interessat, malgrat que la sol·licitud es presenti fora de termini.


Alícia treballa per ser un referent en:\nLa recerca i la innovació aplicades a la gastronomia.\nEl desenvolupament de solucions aplicades a la indústria alimentària per millorar l'oferta que es destina a la població des dels vessants saludable i gastronòmic.\nEl foment empresarial del sector alimentari.\nLa recerca i l'oferta de respostes culinàries a problemes alimentaris derivats de malalties o situacions concretes.\nLa millora d'hàbits alimentaris com a fórmula d'inversió en salut de les persones.\nEl realçament i la dinamització del patrimoni alimentari i gastronòmic dels territoris.\nLa transferència i divulgació del coneixement alimentari.\nLa Fundació crea i transfereix coneixement a empreses i entitats perquè el puguin aplicar amb l’objectiu de millorar l’alimentació de les persones. També impulsa accions de divulgació, dirigides tant a professionals com a famílies i escolars, en les quals s’aprèn i s’experimenta de manera lúdica sobre cuina, innovació, hàbits saludables i patrimoni agroalimentari.\nPer dur a terme les activitats, Alícia s’estructura en tres àmbits funcionals. Tots tres tenen una funció diferencial que els defineix, però una activitat comuna i imprescindible en tots els projectes i actuacions: la cuina. La cuina és l’estratègia alimentària humana, i es concreta en l’ús de determinats productes, la manera de processar-los i combinar-los, i les formes i els hàbits de consum.\nL’activitat d’Alícia es reparteix en àmbits o àrees d’actuació que s’interrelacionen i es complementen, tots amb la cuina com a eina i el rigor científic com a mètode:\nAlícia s’estructura en tres àmbits funcionals que interrelacionen la seva tasca:\nCadascuna d’aquestes àrees determina un camp de coneixement amb personal especialista en la mateixa i al qual s’assignen determinats projectes. Tot i així el fet diferencial d’Alícia és que en la majoria de projectes i actuacions hi participen les tres àrees i, com s’ha remarcat, la cuina. D’aquesta manera s’assegura la visió de 360 graus a les solucions que s’aporten. Aquest fet diferencial é el que les entitats i les empreses destaquen com a determinant per confiar a la Fundació projectes i actuacions de salut, de patrimoni o per al sector alimentari.\nEn tots els projectes que es desenvolupen es busca alguna de les premisses següents:\nImpacte sobre les persones: que les solucions desenvolupades puguin arribar al màxim de persones sense excloure en cap cas solucions per persones afectades per patologies minoritàries.\nTerritori: que s'ajudi al desenvolupament econòmic, cultural i social.\nRealçament dels productors: que es realci la tasca imprescindible dels agents productors agroalimentaris que proveeixen d'aliments la població, és a dir, el sector primari i també la indústria alimentària i les diferents formes de restauració.\nConeixement: que el coneixement que aporti el treball desenvolupat es pugui aplicar posteriorment en altres projectes i en la recerca de solucions per a les persones.


Video of sport and enduro events - Cumulonimbus Audiovisuals\nL’EnduRoc és un esdeveniment esportiu de grans dimensions en el que participen centenars de pilots de tots els nivells. Des dels millors pilots del món a joves promeses passant per aficionats i nens.\nDes de l’organització de Les Comes ja fa set edicions que confien en Cumulonimbus Audiovisuals per dur a terme la cobertura audiovisual de l’esdeveniment. Es tracta d’un projecte força complex perque els horaris de les curses són molt ajustats. Requereix d’un equip tècnic d’entre 4 i 7 persones, depenent de les necessitats de cada edició.\nElaborem un vídeo resum de 45 segons al finalitzar cada jornada, així com un vídeo general de tot l’esdeveniment esportiu amb entrevistes a pilots i participants. També, durant el mateix cap de setmana, enviem una selecció de les millors imatges a TV3 i TVE.


Els portals de les cases medievals del Barri Vell de Sant Pere de Riudebitlles han acollit la V Biennal d'Art Riudebitlles. És una mostra d'art contemporani que abarca pintura, escultura, instal·lacions, fotografia, collage, gravat. Donada la tradició paperera de Sant Pere, les obres han de ser creades sobre suport de paper o utilitzar-lo com a matèria primera. Un cop acabada la Biennal, les obres seleccionades s'exposaran al museu del Molí Paperer de Capellades.\nBarenton, tècnica mixta sobre paper, és l'obra que he presentat i que ha estat seleccionada en aquesta Biennal.


El Vaticà porta fe i avantguarda a Venècia\nLa Santa Seu debuta a la Biennal d’arquitectura amb capelles d’arquitectes com Foster o Flores i Prats\nLes capelles de Flores i Prats\nEnviat Especial A VenèciaLa participació de l’Església en grans esdeveniments culturals pot seguir camins tan misteriosos com els de la fe mateixa: mentre que l’arquebisbat de Nova York va ser còmplice de l’ostentació gairebé ofensiva de la gala del Met, el Vaticà va debutar ahir a la Biennal de Venècia d’arquitectura amb un pavelló depurat i especulatiu. El comissari, Francesco Dal Co, va encarregar a deu despatxos internacionals que projectessin una capella inspirada en la icònica construcció de Gunnar Asplund al cementiri d’Estocolm.\nVeient els resultats, el portuguès Eduardo Souto de Moura, Norman Foster i el despatx barceloní format per Ricardo Flores i Eva Prats destaquen entre els col·legues que han convertit el bosc que hi ha darrere de la basílica de San Giorgio Maggiore en un espai carregat d’espiritualitat. Corre el rumor que la de Flores i Prats serà indultada quan s’acabi la Biennal al novembre, i el pavelló vaticà ja sona com a candidat al Lleó d’Or a la millor participació nacional. També està a un gran nivell la capella del xilè Smiljan Radic i grinyolen les cabanes de fusta massa literals de Francesco Magnani i Traudy Pelzel, on s’exposa l’obra d’Asplund, i Terunobu Fujimori, tot i que d’aquesta última criden l’atenció una creu de fusta recoberta de pa d’or i els papers pintats de les finestres com si fossin uns vitralls d’una sola peça.\nLes raons per les quals Francesco Dal Co proposa reinterpretar la capella d’Asplund tenen més a veure amb l’arquitectura que amb qüestions estrictament litúrgiques. “He vist centenars d’exposicions d’arquitectura i moltes vegades només s’exposen materials d’un edifici que està construït, i l’arquitectura només apareix quan l’edifici està construït, al sol o sota la pluja. Vaig decidir fer una exposició real d’arquitectura”, afirma Dal Co, que assegura que “l’única condició” que va posar als arquitectes va ser “la dimensió de la capella, més o menys de 7x10 metres”. “Van tenir el repte de ser completament lliures, que és la representació d’una actitud espiritual”, afegeix. A més de la transcendència de la llibertat, Dal Co també atorga a la “natura major” el contacte profund amb el bosc.\nA banda de l’aportació de les capelles, el pavelló vaticà entronca amb la reivindicació de l’espai públic i la generositat que posen en relleu les directores d’aquesta edició, Yvonne Farrell i Shelley McNamara, perquè la instal·lació de les capelles ha suposat la recuperació d’un lloc que va quedar abandonat. “El Vaticà havia participat dues vegades en la Biennal d’art, i em va donar llibertat per fer el projecte que volia. No em van qüestionar ni la idea ni la llista d’arquitectes. Van quedar molt sorpresos”, explica Dal Co.\nUna capella travessada pel sol\nEl dia plujós i el toc de les campanes de la basílica de San Giorgio ambientaven el recorregut per les capelles. La de Souto de Moura és una construcció severa feta amb blocs de pedra; sembla gairebé una tomba egípcia. L’obra de Foster és tot el contrari: és oberta i està feta amb llistons. L’encàrrec no preveia que les capelles estiguessin vinculades a una religió concreta. La de Radic no fa explícita la seva filiació, tot i que la planta rodona, com també ho és la del paraguaià Javier Corvalán, pot evocar la perfecció de la divinitat. En canvi, mentre que l’edifici del xilè -un cilindre fosc de formigó- està presidit per un tronc, Corvalán ha col·locat una creu de ressons gaudinians dins un altre cilindre suspès en una estructura metàl·lica. L’ús del metall dona un aspecte potser massa fred a algunes de les capelles, com la de la brasilera Carla Juacaba, que consisteix en una estructura de la qual sobresurt una creu.\nFlores i Prats han recreat el fragment d’una ruïna, arrebossat amb el característic revestiment venecià fet amb maons triturats, per incorporar el bosc. Porta per títol La capella del matí i té dos òculs perquè els raigs del sol la travessin i un vitrall a la coberta que rep la llum del nord. “Un bosc és un lloc laberíntic, i Dal Co explica la capella d’Asplund com un lloc que t’orienta i que és un punt de trobada”, afirma Eva Prats. Si la Fundació Cini decidís no quedar-se les capelles, les podrien reproduir en zones que han viscut desastres naturals, com la regió italiana que va patir un terratrèmol el 2016. “És fàcil de desmuntar”, subratlla Prats.\nEl despatx català participa en aquesta Biennal per partida doble: Flores i Prats també són a l’exposició central, titulada Free space, i compartida amb una setantena de despatxos, on exposen la reproducció d’un fragment de la Sala Beckett. També hi participen Carme Pinós i Benedetta Tagliabue.\nEn una Biennal que tant reivindica la llibertat i l’espai públic no deixa de ser una paradoxa que s’inauguri poques setmanes després que l’Ajuntament hagi instal·lat uns torns per controlar l’entrada de turistes en una Venècia sobresaturada. Són a prop de l’estació de Santa Llúcia. N’hi ha un a la plaça Roma, a la vora del pont de Santiago Calatrava, i un altre al davant de l’església dels Descalços.\nEls primers visitants a la Biennal van arribar ahir, abans de la presentació oficial d’avui. La macroinstal·lació de RCR al pavelló català dins els eventi collaterali - una gruta creada amb unes 6.000 lents Fresnel-, a més d’un espai oníric, apareixia ahir com un contrapunt lluminós en un dia ennuvolat.


Ho ha fet utilitzant un anticonceptiu amb el menjar\nActualitzada 06/02/2020 a les 13:05\nLa població de coloms a la localitat de Constantí és actualment d'un centenar d'exemplars, quan el setembre de 2017 es calcula que era d'uns 300. La causa de la reducció és l'aplicació d'un mètode de reducció de la població basa en el subministrament d'un anticonceptiu als animals.\nL'anticonceptiu per a coloms (Ovistop), s'ha subministrat a diversos punts del municipi, amb uns subministradors que estaven controlats amb càmeres que permetien comprovar si els coloms consumien el menjar que se'ls subministrava.\nEl tractament ha tingut el seguiment per part de biòlegs, que han anat ajustant el sistema per aconseguir major eficiència.\nL'anticonceptiu redueix els naixements de coloms, de forma que no es reposen aquells que van morint a causa de la mortalitat natural de l'espècie, la qual és molt elevada. D'aquesta manera s'aconsegueix tenir una població reduïda de forma respectuosa amb els coloms, és a dir sense necessitat de fer captures i sacrificar-los.\nComenta el contingut : Constantí redueix en tres anys dos terços de la població de coloms


Una jungla sol ser un bosc. Ve del mot sànscrit jangala, que vol dir lloc salvatge. En moltes llengües del subcontinent asiàtic, s'utilitza aquesta paraula per referir-se a qualsevol terra en estat natural, sigui bosc, herba baixa o desert. El terme es pot utilitzar en un context tècnic per a referir-se a un bosc tropical, un bosc que es caracteritza per una gran biodiversitat i plantes densament entrellaçades, tals com arbres, canyes, lianes, herbes... Com a ecosistema boscós, les "jungles" es troben en zones climàtiques tant equatorials com tropicals.\nUna jungla sol ser un bosc. Ve del mot sànscrit jangala, que vol dir lloc salvatge. En moltes llengües del subcontinent asiàtic, s'utilitza aquesta paraula per referir-se a qualsevol terra en estat natural, sigui bosc, herba baixa o desert. El terme es pot utilitzar en un context tècnic per a referir-se a un bosc tropical, un bosc que es caracteritza per una gran biodiversitat i plantes densament entrellaçades, tals com arbres, canyes, lianes, herbes... Com a ecosistema boscós, les "jungles" es troben en zones climàtiques tant equatorials com tropicals. (ca)


Fiscalia no demanarà reactivar la euroordre contra Puigdemont fins que sigui processat\nFiscalia no demanarà reactivar la euroorden contra Puigdemont.\nLa Fiscalia ha informat aquest dilluns que no demanarà al jutge del Tribunal Suprem Pablo Llarena, que instrueix els fets relacionats amb el 'procés', que reactivi les ordenis de detenció europees contra l'expresident de la Generalitat Carles Puigdemont, quatre exconsellers catalans fugits, i l'exdiputada de la CUP Anna Gabriel.\nAixí ho ha anunciat en un comunicat en el qual explica que el "Ministeri Fiscal procedirà a exercitar les oportunes peticions una vegada s'hagin dictat ordre de processament en la causa" contra Puigdemont, Lluís Puig, Antoni Comín i Meritxell Serret, tots ells a Brusselles (Bèlgica).\nTambé contra Clara Ponsatí, que aquest dissabte que ha abandonat Bèlgica i s'ha reincorporat a la Universitat de Saint Andrews, situada a Escòcia (Regne Unit); i Anna Gabriel, refugiada a Suïssa des de finals del mes de febrer, per evitar comparèixer davant el jutge Llarena, com investigada.\nFORN I CUIXART\nLa Fiscalia del Suprem també ha informat Llarena de la seva posició contrària al fet que l'exconseller d'Interior català Joaquim Forn i el líder d'Òmnium Cultural, Jordi Cuixart, siguin excarcerats.\nEl jutge instructor va dictar el passat un dimecres un acte en el qual donava trasllat al Ministeri Públic, a l'acusació popular exercida per Vox i l'Advocacia de l'Estat sobre la petició d'aquests dos investigats, que es troben a la presó, i demanava que en el termini màxim de cinc dies informessin sobre la seva posició al respecte.\nLlarena ja va rebutjar posar en llibertat a Cuixart ja Forn el passat 4 de desembre després les seves compareixences, de manera que van demanar declarar, de nou el 11 de gener, quan el magistrat va mantenir la seva decisió per al conseller d'Interior.\nDavant d'aquesta decisió, els dos investigats van presentar sengles escrits sol·licitant la seva llibertat: el primer a presentar-lo va ser Forn, un dia després de la seva declaració; i la setmana passada ho va fer Cuixart.\nLa petició cursada per Forn ja va ser rebutjada pel jutge del Tribunal Suprem el passat 2 de febrer, tot i que va renunciar al seu escó al Parlament, perquè continuava veient risc de reiteració delictiva en ell ja que comparteix la "ideologia" de Puigdemont i manar sobre la policia "en perfecta sintonia" amb el major dels Mossos d'Esquadra, Josep Lluís Trapero, però l'exconseller català ha tornat a recórrer aquesta interlocutòria.


jorgc | INHORGENTA 2022 SUPERA LES EXPECTATIVESjorgc\nPosted at 21:43h in Fabricació, Fires, General, Joiers, Joies, Partners, Rellotgeria\tby\tJuan Ignacio\nDesprés de dos anys de pandèmia, INHORGENTA MUNICH 2022 ha tingut un nou inici amb èxit entre el 8 i el 11 d’abril. Les xifres assolides, 732 expositors provinents de 33 països i 17.285 visitants de 79 països, han confirmat a INHORGENTA com una plataforma líder a Europa per al món del rellotge, la indústria de la joieria i les pedres precioses.\nUn element central d’aquest èxit ha ha estat la forta participació i internacional. La quota de visitants internacionals ha augmentat fins al 40 per cent; entre els expositors, aquesta quota és estable al 45 per cent. Després d’Alemanya, els deu primers països visitants van ser Àustria, Suïssa,\nPaïsos Baixos, Itàlia, República Txeca, Bèlgica, Gran Bretanya i Irlanda, Espanya, Dinamarca i Hongria. I per primera vegada, van venir visitants, entre altres, del Brasil, Malta i Vietnam. I pel que fa al deu primers països expositors, després d’Alemanya van ser Itàlia, Índia, Polònia, Bèlgica, Suïssa, Àustria, França, Espanya, Turquia i Grècia.\nEntre els expositors hi havia marques de joieria com Thomas Sabo, Fabergé, Frieden, i Giovanni Raspini, i en el sector rellotge el Belchen\nGrup, LIU JO, Mondaine i SEIKO. “Els expositors van confirmar que els grups de visitants van ser d’una gran qualitat, cosa que també va quedar reflectida per l’èxit del programa Top Buyer: 500 clients principals anteriorment identificats pels expositors estaven al lloc“, diu Elena Jasper, Exhibition Director de INHORGENTA.\nTendència: valor durador i marques fortes\n“Com a plataforma internacional líder, INHORGENTA aporta noves idees per al futur i una valuosa inspiració per als negocis; marca una novetat\ncomençant per a la indústria“. diu Stephan Lindner, president de l’Associació Alemanya de Joiers (BVJ). Al 2021, el mercat total de joies i rellotges s’havia recuperat lleugerament, però encara està lluny dels nivells previs a la crisi. “També veiem que en temps de crisi,els clients estan prenent una decisió clara a favor del valor i la qualitat, en oposició al consum ràpid. A la nostra indústria, això es veu en la tendència cap a l’or, els diamants i les marques fortes“.\nEl més destacat de l’exposició: els PREMIS INHORGENTA (INHORGENTA AWARDS)\nAproximadament 450 convidats del sector van celebrar els guanyadors d’enguany del PREMI INHORGENTA a BMW Welt: “Va ser un honor ser jurat membre. El desig de ser diferent era molt evident entre els presentacions i va ser especialment notable en l’ús de materials i la gran varietat d’estils de cada categoria”, diu Sarah Fabergé, Directora de Projectes Especials Fabergé. El prestigiós trofeu va ser atorgat a:\nAutore Pearls (Joieria),\nCOEUR DE LION (Joieria de moda)\nBreuning (Dissenyador de l’any)\nJonathan Holz (Disseny novell de l’any)\nFréderique Constant (Disseny de rellotges)\nJuwelier Böckelmann (Next Generation Retail)\nUhrenfabrik Junghans (Millor rellotge elecció dels minoristes / Retailer’s choice):\nMANU Schmuckwerkstatt (millor peça de Joieria Elecció dels minoristes /Retailer’s choice)\nfires, Inhorgenta, Joies, partner


Els Reguers recuperaran el barranc per tornar-lo a situar com a element identitari del poble ~ EbreDigital.cat\nRedacció Ebredigital.cat2019-02-28T17:14:41+01:0028 de Febrer de 2019|Societat| Els Reguers|ajuntament de Tortosa, Anna Rehues, barranc, Els Reguers, Meritxell Roigé|0 Comentaris\nEls Reguers volen recuperar el barranc com a element que confereix identitat al poble. Per això, s’ha posat en marxa un seguit d’accions en el marc del projecte de Custòdia per Desenvolupament, en el qual participen de manera coordinada diferents administracions i entitats conservacionistes. La iniciativa se centra en alguns aspectes vinculats amb el medi ambient, i també altres de caire cultural i social. Aquesta recuperació arriba dos anys després que es dugués a terme la canalització de les aigües residuals dels Reguers fins a Jesús, evitant d’aquesta manera que es continuessen abocant a la llera del barranc. Unes obres valorades en gairebé un milió d’euros, que va dur a terme el Consell Comarcal del Baix Ebre, amb el finançament de l’Agència Catalana de l’Aigua.\nL’alcaldessa de Tortosa, Meritxell Roigé, ha recordat que aquesta era una obra “molt important, que feia molt temps que veníem demandant“. Ara, amb la millora que això ha suposat, el poble dels Reguers ha volgut posar fil a l’agulla en la recuperació de l’entorn natural: “el barranc està ple de fauna i de flora, però a la vegada acumula molts costums que van lligats amb la vida del poble“, ha explicat l’alcaldessa dels Reguers, Anna Rehues. Entre aquests costums, el pas de pastors o diverses activitats de lleure dels habitants dels Reguers han reforçat la vinculació dels habitants amb el barranc. Rehues insisteix que la recuperació de l’entorn permetrà donar-hi més vida, com a espai on practicar esport o com a zona de passeig.\nMés enllà del vessant ambiental, el projecte també preveu accions de caire social. Una contempla posar en valor l’antic pont que donava accés als Reguers, construït al 1904. Altres consisteixen en fer una recerca documental i etnogràfica, entrevistant persones vinculades amb el barranc. L’objectiu és poder disposar de material de difusió, per donar a conèixer la importància del barranc per a la població.\nLa iniciativa compta amb la participació de l’Ajuntament de Tortosa, el departament d’Agricultura, el Consell Comarcal del Baix Ebre, el Consorci per al Desenvolupament del Baix Ebre i Montsià i el Grup d’Estudis i Comunicació Ambiental Graëlsia.\nLa DO Terra Alta fa una crida al comerç de proximitat un cop superada la crisi del Coronavirus\nL’ajuntament d’Ascó reforça les actuacions municipals davant l’emergència del Covid-19\nUnió de Pagesos fa una crida a estudiants i persones que s’hagin quedat sense feina perquè puguin treballar en la propera campanya agrària\nL’ajuntament de l’Ampolla aprova mesures econòmiques i fiscals per pal·liar la situació d’emergència que viu el municipi\nMor Antoni Duran que havia estat gerent de la Regió Sanitària a Tortosa fins la seva jubilació


Associació ARA - Gestionant les emocions\nDurant el curs s’han treballat les pròpies emocions i les habilitats personals i socials com a eina pedagògica per poder després treballar l’educació emocional amb els i les joves.\nEn la formació han participat 20 persones de diferents àmbits professionals amb un denominador comú, el valor que li donen a l’educació emocional, tant per a créixer personalment, com per treballar amb les altres persones.\nLes persones participants han valorat molt positivament el curs, per la seva aplicabilitat tant en la seva feina com en l’àmbit personal I per haver estat un espai compartit, vivencial, creatiu i dinàmic per a tots i totes, en el que s’han pogut compartir un espai d’intercanvi d’experiències molt valuós en el que l’aprenentatge ha estat mutu.\nVolem donar les gràcies al Departament de Salut de la Generalitat de Catalunya per recolzar econòmicament aquesta formació, I al CAID de L’Hospitalet per cedir-nos el seu espai.\nMés en aquesta categoria: « ARA ACTIVA´T: un projecte per a la inserció sociolaboral\t100% TU. 1es. Jornades vivencials d'autoestima, afectivitat i sexualitat per a dones »


PER QUÈ LES TÈCNIQUES D’ATENCIÓ PLENA SÓN AQUÍ PER QUEDAR-SE - SIZTA2SIZTA BLOG - ASSESSORAMENT\nPrincipal Assessorament Per què les tècniques de Mindfulness són aquí per quedar-se?\nAvorrit d’escoltar les tècniques de mindfulness? No creieu que s’haurien d’integrar amb la psicoteràpia? Heus aquí per què les tècniques de mindfulness són aquí per quedar-se\nAvorrit d’escoltar les tècniques de mindfulness? Pregunta sessió? O segur que només és una tendència passatgera?\nA continuació s’explica per què us recomanem que ho torneu a plantejar.\n(No esteu segur del que és l'atenció plena? Llegiu el nostre document complet .)\n5 raons per les quals l’atenció plena no va enlloc ràpidament\n1. Mindfulness és una combinació perfecta per a la vida moderna.\nPer descomptat, l’atenció plena es basa en antigues pràctiques orientals i es podria suposar fàcilment que realment no poden ser el que necessitem per a la vida moderna.\nPerò sembla que el contrari és cert. El mindfulness sembla contrarestar el problema més gran que estem experimentant com a societat moderna: estrès.\nEstrès prové de les infinites expectatives que se’ns ensenya a tenir de nosaltres mateixos, dels altres i de la vida. Per mantenir-nos al dia, sovint vivim en un estat constant de multitasca i distracció , perdre tot el que ens envolta i viure amb un 'pilot automàtic'. Mirem cap avall per veure que hem acabat un menjar que gairebé no recordem haver menjat o arribem a una destinació per adonar-nos que no ens vam adonar de res que havíem passat pel camí.\nL’atenció plena és una eina psicològica que reconeix que la major part de l’estrès prové del passat i del futur. Ens preocupa el que hem fet malament i el que pot passar. En ensenyar-nos a viure el moment present, tractant el que realment passa aquí i ara, deixem de perdre el que passa al nostre voltant, reconeixem allò que és important per a nosaltres i allò que podem deixar anar, i anem més enllà obsessivament pensant en coses que no podem controlar.\n(No esteu segur de si esteu estressats o deprimits? ara.)\n2. El mindfulness és extremadament accessible.\nL'única cosa que us acompanya allà on aneu és, doncs ... vosaltres. I això és tot el que realment necessiteu per tenir en compte.\nMindfulness és molt amigable amb els viatges i es pot fer a qualsevol lloc i en qualsevol momentteniu uns minuts per a vosaltres mateixos: al vostre escriptori de la feina, al tren mentre viatgeu o al pis de la sala d’estar al matí abans que ningú es desperti.\nL’atenció plena també és una cosa que pot utilitzar qualsevol grup d’edat. Des d’escolars fins a consellers delegats superiors, passant per jubilats en residències, és una tècnica senzilla que pot beneficiar a tots.\nTampoc no és una religió, sinó una eina de benestar. Per tant, pot ser utilitzat per algú sense contradir el seu sistema de creences.\n3. L’atenció plena és flexible.\nAlgunes eines i teràpies psicològiques requereixen una estructura determinada. Cal cada setmana en un dia determinat, o bé necessiteu una certa quantitat de temps cada dia per llegir i respondre a les coses.\nL’atenció plena també funciona bé amb l’estructura.El millor és tenir un temps determinat cada vegada que practiqueu la meditació.\nPerò hi ha flexibilitat, perquè més que meditar i parar atenció a la respiració, l’atenció plena és un estat de ser. És quan estàs present amb el que està passant aquí mateix, ara mateix.\nPer tant, quan no pugueu fer mitja hora matinal, podeu practicar 5 minuts d’atenció plena al dinar. I si no teniu temps per meditar, podeu practicar l’estat mental d’atenció plena quan esteu sopant o rentant-vos les dents o fent exercici al gimnàs. Realment és una eina que podeu utilitzar a qualsevol lloc i en qualsevol moment.\n(Proveu dos minuts trencament de mindfulness ara mateix).\n4. L’atenció plena és econòmica.\nUna altra raó per la qual el mindfulness pot ser tan accessible és que realment no costa res.Sí, podeu invertir en aprendre’l, com ara pagar un curs o alguns llibres. O bé, podríeu estar pagant per treballar amb un terapeuta que integri l'atenció plena, com ara .\nPerò també podeu aprendre atentament per vosaltres mateixos i hi ha molts recursos gratuïts en línia, a més de grups de meditació gratuïts a la majoria de ciutats importants, i fins i tot gratuïts aplicacions de mindfulness per animar-vos.\nUn cop hàgiu après l’atenció plena, es tracta d’aprofundir en el procés i l’única inversió real que hi ha és temps i compromís amb vosaltres mateixos.\n5. La investigació demostra que l’atenció plena produeix resultats impressionants.\nEls estudis sobre tècniques de mindfulness s’han anat desenvolupant i estan donant resultats fins i tot amb alguns investigadors que semblen sorpresos. Això inclou:\najudant amb ansietat\najudant amb problemes d’atenció\nser tan bo per com a medicació\nanti-envelliment del cervell\n(per obtenir més informació, proveu el nostre article, 3 Efectes del mindfulness al cervell ).\nL’atenció plena és tan popular ja que és realment l’antídot perfecte als estils de vida moderns i frenètics en què ens trobem.Ens torna a la vida i, per tant, a nosaltres mateixos.I això és el que ningú voldrà renunciar aviat. Dit d’una altra manera, sembla que l’atenció plena és aquí per quedar-se. Per tant, en lloc de combatre’l o comprar-ne molts mites sobre l’atenció plena , per què no sortir i provar-ho?\nTé alguna pregunta o comentari sobre les tècniques de mindfulness i com funcionen? Pregunteu a continuació, ens encanta conèixer-vos.\nUs preocupa que la vostra parella sigui com el vostre pare?


L’Ajuntament de Porreres consolida il·legalitats en el sòl rústic per usos industrials aplicant la Llei Company | contrainfo.cat | Projecte contrainformatiu autogestionat de Mallorca\nPàgina principal » Ecologia, Illes Balears i Pitiüses, Mobilitat i territori, Porreres\nL’Ajuntament de Porreres consolida il·legalitats en el sòl rústic per usos industrials aplicant la Llei Company\nPublicat per atzavara dia 2 juliol 2013 – 8:04Cap comentari | 462 views\nExtret de GOBMallorca.com\nEl GOB denuncia que Porreres consolida il·legalitats en el sòl rústic per usos industrials aplicant la Llei Company\nEn les al·legacions presentades pel GOB a la revisió de les NNSS de Porreres, denuncien que en una aplicació qüestionable de la Llei Company l’Ajuntament preten reclassificar més de 37.000m2 de sòl rústic com a sòl urbà industrial.\nLes primeres conseqüències de la Llei Company sobre el sòl rústic\nL’Ajuntament de Porreres entèn que en aplicació de la Disposició Addicional 1a. de la Llei 7/2012, es considerin justificades la classificació com a sól industrial de parcel·les ocupades ja en l’actualitat per a activitats industrials. Vegent la ubicació d’algunes d’aquestes parcel·les, entenem que no poden considerar-se integrades dins de la trama urbana del nucli de Porreres.\nla modificació núm. 11 : classificació com a sòl urbà d’una parcel.la classificada actualment coma a sòl rústic d’una superfície de 2.779m2\nla modificació núm. 3: classifica com a sòl industrial una parcel·la de 1.831m2 situada al camí de s’Escorxador, a l’oest del nucli urbà.\nla modificació núm. 6: classifica com a sòl industrial una parcel·la de 3.091m2 situada al carrer de la Sala, a la sortida cap a Felanitx.\nla modificació núm. 10: classifica com a sòl industrial una parcel·la de 19.033m2, classificada actualment com a Sòl Rústic de Règim General (SRG) pel PTM, situada a la confluència entre la carretera de Campos i la carretera de Montision\nla modificació num.17: classifica com a sòl industrial una parcel·la situada a la carretera de Campos, a l’altura de Can Gurió i l’Hort de sa Torre. El PTM qualifica aquesta terrenys, de 10.572m2 de superfície, com a sòl rústic de règim general (SRG).\nEn total, 37.306m2 de sòl rústic on s’hi han desenvolupat activitats industrials il·legals que passen a ser industrials per “consolidació”.\nExcés de sòl industrial\nAl juny de 2007 el GOB ja va presentar al·legacions a les NNSS de Porreres sol·licitant la desclassificació de la segona fase del sector urbanitzable industrial i de serveis de sa Creu( 42.593m2) per considerar que l’oferta de la primera fase (82.857m2) era suficient per a les demandes del poble.\nAquesta al·legació va ser denegada per l’Ajuntament i ara, a més, reclassifiquen 37,036m2 nous de sòl industrial. És evident que Porreres té un excés de sòl industrial i per aquest motiu i encara amb més justificació, reiteram la petició de desclassificació de la 2ona fase o polígon de 42.593 m2 de sòl apte per a la urbanització industrial i la seva qualificació a les normes subsidiàries de Porreres com a sòl rústic.\nDia 5 de maig de 2007 l’Ajuntament de Porreres va aprovar provisionalment el Pla Parcial corresponent a la primera fase o polígon de 82.857 m2 i resta encara per desenvolupar la segona fase, més propera al nucli urbà de Porreres.\nCal tenir en compte que el plantejament del Pla Territorial de Mallorca és limitar en els municipis de menys de 15.000 habitants el desenvolupament de nou sou industrial.


Arriba la final del 36è Concurs de Cante Jondo | La Llagosta informa\nDissabte, se celebrarà la final del 36è Concurs de Cante Jondo Ciutat de la Llagosta. L’acte tindrà lloc al Centre Cultural de la plaça de l’Alcalde Sisó Pons. Abans de l’actuació dels cinc cantaors i cantaores finalistes, actuaran els quadres de ball de l’entitat.\nEls participants que pujaran dissabte a l’escenari per aconseguir fer-se amb el primer premi del certamen són Alba Martos, Rocío Serrano, Ismael Cabrera, Antonio Peña i José Antonio Escribano. Els dos últims són dos veterans del concurs que han estat guanyadors i finalistes en diverses ocasions. Cabrera va ser finalista l’any passat. Martos, que ve des de Linares (Jaén), i Serrano, de Sevilla, és la primera vegada que participen.\nL’acte començarà a les 18 h amb l’actuació dels quadres de ball Algarabía, Azahar, Cristina y Silvia i Meritxell. Tot seguit serà el torn dels cinc cantaors i cantaores. El primer premi està dotat amb 1.200 euros, el segon amb 600, el tercer amb 400 i els dos darrers tenen un premi de 200 euros. Els cinc finalistes també rebran un trofeu.\nAquest any, el Concurs Nacional de Cante Jondo Ciutat de la Llagosta ha comptat amb la participació d’una vintena d’artistes. El certamen està dedicat a un altre cantaor molt vinculat al concurs, José Vargas.\nLa Casa de Andalucía celebra demà una festa nadalenca


UNA COSA MOLT GRAN EN UNA DE MOLT PETITA: Prada II-2\nDeixa´m els ulls sostinguts\nen aquest marge incert\nd´ imperis tossuts,\nel fràgil desconcert.\nLa bellesa és un mur\nconstruit de tots els cels,\ntots els resistents caiguts,\ntots els com sense per què.\nDeixa´m els ulls sostinguts!\nHan de caure en aquest vers\nper dir-los qui ets tu:\nEl silenci, desfet de mel.\nBAGUÉ, Enric dins Bloc Enric Bagué\nLa veu poètica vol retindre amb "els ulls sostinguts" del poema, sense afluixar, els "imperis tossuts" que es contraposen al "marge incert", "el fràgil desconcert". "la bellesa és un mur" amb el qual la lletjor topa, feta de la noblesa dels que han mort per una bona causa ("a terrible beauty is born", deia Yeats). Per tots els cels que s'albiren al món, tota la forma, el com, que no pas el fons, el per què, amb què es fan els poemes bàsicament. El vers on cauen els ulls és "silenci, desfet de mel", la mel que es fa servir a gotes, com els versos. Mel que prové de l'abella de l'altra persona a qui es dirigeix, en una metonímia. Un poema que reflexiona sobre i gràcies a la poesia.\nPublicat per Helena Bonals a 12:44\nEtiquetes de comentaris: Bagué, Enric\nm'ha agradat tant el poema com els teus mots sobre el contingut...\n04 d’octubre, 2012 22:02\ni el gest assaonat\ndel teu silenci.\nSorry, llegint el poema no m'hi he pogut contindre i l'he escrit ací mateix!!!\nNo cal que et diga que m'agrada molt i també la teua lectura.\n04 d’octubre, 2012 22:41\nprovo de fer-lo transparent, però mai del tot.\nl'esguard sempre és en silenci, i a vegades és molt assaonat. M'agrada que t'inspiris!\n05 d’octubre, 2012 08:18\nMagnífica la poesia i genial, com sempre, l'interpretació que en fas, Helena.\n06 d’octubre, 2012 22:21\nGràcies, Glòria! Disfruto molt amb el tema dels poemes!\n06 d’octubre, 2012 23:38\nEm sento un privilegiat quan comentes els meus poemes. De veritat, moltes gracies\nEl poeta vol compartir "sentir" i prou.\nLa serie Prada son els meus poemes dedicats a l´ amor, amor amb majuscules, amb mes d´ un nom, mes d´ un adjectiu...\n12 d’octubre, 2012 15:01\nEnric, sí que és l'amor amb majúscules, amb poemes així!\n12 d’octubre, 2012 16:58\nI quin lluert tan fi, amor! -veus?, s'esquitlla ta...\nLes paraules entaforades


Jóvens de les Terres de l'Ebre tapien la delegació del govern a les Terres de l'Ebre - VilaWeb\nDiumenge 04.05.2008 06:00\nJóvens de les Terres de l'Ebre tapien la delegació del govern a les Terres de l'Ebre\nConsideren que és una despesa innecessària i que no els representa\nUn centenar d'activistes convocats per Jóvens de les Terres de l'Ebre es van concentrar ahir vespre davant de la seu de la delegació del govern a les Terres de l'Ebre de Tortosa per denunciar que no ha servit per defensar el territori. La van clausurar literalment aixecant-hi un mur a la porta perquè, segons van dir, no necessiten cap sucursal per sentir de més a prop allò que decideixin a la Generalitat i no se senten representats per una institució que consideren 'una despesa innecessària'.\nEn un manifest que es va llegir després de clausurar la delegació, un portaveu de Jóvens va dir que la delegació no havia servit per plantar cara als transvasaments ni s'hi havia oposat de manera ferma. També va denunciar la passivitat per aturar els projectes especulatius a les Terres de l'Ebre, que no s'hagin evitat els 'continus accidents nuclears', i que s'hagi permès la construcció de masses generadors eòlics d'electricitat.\nL'oposicio al transvasament arriba a Barcelona\nA l'acte reivindicatiu també es va parlar de diverses activitats contra el transvasament de l'Ebre, com la manifestació prevista pel 18 de maig a Amposta o l'acte que es farà divendres que ve al Casinet d'Hostafrancs de Barcelona amb la participació de Manolo Tomàs, Pep Riera, la plataforma Prou Sal (Sallent), la plataforma Gent del Ter, la federació Ecologistes de Catalunya i Jóvens de les Terres de l'Ebre. De fet, a Barcelona mateix s'està gestant una Plataforma Metropolitana Contra els Transvasaments formada per diversos col·lectius i entitats de la ciutat i que també prepara mobilitzacions.


Dos pollets d’Àguila pescadora arribaran demà a la Marjal – Ràdio Pego\nLa Conselleria d’Agricultura, Medi Ambient, Canvi Climàtic i Desenvolupament Rural ha anunciat que les dos cries d’Àguila pescadora cedits pels governs autonòmics de les illes Balears i d’Andalusia, per a la recuperació de l’espècie, arribaran demà a la Marjal. Concretament, s’ha programat l’arribada per a les 12 del migdia a la zona d’acollida de la Muntanyeta Verda.\nAquesta actuació forma part del projecte de reintroducció de l’àguila pescadora en la Marjal de Pego-Oliva i en el Montgó en què participen els ajuntaments de Pego, Oliva, Dénia i Xàbia. Segons es va explicar en l’última reunió del pla de recuperació, celebrada en el mes de maig a Oliva, la proposta inicial era introduir simultàniament les cries a la Marjal i el Montgó, però, finalment, es va considerar que per al primer any era més convenient centrar els esforços en un únic lloc, perquè cal posar a punt el sistema de gàbies on allotjar i criar els pollets, allunyats del contacte amb els humans. Després de visitar diversos indrets, els tècnics van decidir que la Muntanyeta Verda era el lloc més adient.\n← El PSPV-PSOE governarà en minoria\nCarles Siscar Bay va a córrer 13 maratons per a la lluita contra el càncer →


Saló de Ginebra 2018: s'ha acabat el dièsel!\nLa 88ª edició del Saló de l’automòbil de Ginebra ha comptat amb els vehicles híbrids i elèctrics com a grans protagonistes\nEn més d’una ocasió us hem explicat que el món de l’automoció ha posat data de caducitat als motors dièsel, i que mica en mica s’albira el mateix destí pels motors de combustió en general. Però mentre aquest destí no arriba, la majoria de marques opten per introduir mecàniques híbrides, eliminar progressivament l’oferta de propulsors dièsel i desenvolupar models elèctrics, millorant l’autonomia i el temps de recàrrega.\nNou A6, un cotxe parcialment elèctric / Sergio Domínguez\nDurant la present edició del Saló de Ginebra hem pogut comprovar de primera mà aquest fenomen, i és que la majoria de novetats i prototips de les marques han apostat per l’electrificació parcial o total com a font d’energia per impulsar el vehicle.\nBMW M6 GT Concept / Sergio Domínguez\nELS HÍBRIDS MÉS ESPERATS\nEls models híbrids són una realitat, doncs fins i tot marques com Bentley han introduït la hibridació en el seu SUV, el Bentayga. Però potser un dels híbrids més esperats del saló era el Toyota Auris, del que ja us en vam parlar en aquest article i que en persona encara resulta més atractiu que en fotografies. Sens dubte, un model cridat a ser un supervendes.\nToyota Auris Hybrid / Sergio Domínguez\nTambé ha sigut destacable la presència del nou Polestar 1, que amb 150 quilòmetres d’autonomia híbrida i 608 cavalls representava una de les opcions híbrides més esportives del certamen suís.\nPolestar 1 / Sergio Domínguez\nI no menys important ha sigut l’aparició del nou Skoda Vision X Concept, un híbrid que al motor elèctric hi suma l’opció d’emprar el GNC com a combustible i ofereix una autonomia combinada de 650 quilòmetres.\nSkoda Vision X Concept / Sergio Domínguez\nELS ELÈCTRICS GUANYEN PROTAGONISME\nSi bé el saló ha rebut d’altres novetats híbrides, com el Lexus UX o l’Honda CR-V Hybrid, el cert és que la gran majoria de novetats i prototips aposten per l’electricitat com a única font d’energia. Entre els elèctrics de producció que hem pogut veure es troba el Jaguar I-Pace, el primer model totalment elèctric de la marca que ofereix 400 cavalls gràcies als seus dos motors elèctrics, disposa de 480 quilòmetres d’autonomia i fins i tot s’atreveix a enfrontar-se al rei dels totcamins elèctrics, el Tesla Model X.\nJaguar i-Pace / Sergio Domínguez\nNo sortim del segment SUV per destacar la presència en el saló del nou Kona elèctric, que amb 470 quilòmetres d'autonomia comença a fer trontollar els fonaments del motor de combustió com us vam explicar en aquest article.\nKona elèctric / Sergio Domínguez\nFins i tot la recent nascuda CUPRA s’atreveix amb l’electricitat presentant el primer esportiu elèctric català, l’e-Racer. Els de Martorell no es volen quedar enrere la batalla elèctrica i fins i tot ens van assegurar que el futur de la competició passaria per l’electricitat, la qual cosa donaria lloc a una nova generació de pilots que correran amb cotxes molt diferents als vehicles de competició tradicionals.\nCupra e-Racer / Sergio Domínguez\nPROTOTIPS AL PODER\nPerò si l’electricitat domina en un àmbit, aquest és en el dels prototips. Val a dir, però, que molts d’aquests prototips elèctrics cada cop són “menys prototips”, i és que la irrupció de l’electricitat en detriment del motor de combustió s’està accelerant i els salons de l’automòbil en són una bona mostra.\nMission E Cross Turismo / Sergio Domínguez\nPorsche amb el seu Mission E Cross Turismo, SsangYong amb l’e-SIV , Aston Martin amb l’impressionant Lagonda Vision Concept o fins i tot Volkswagen, que amb el seu I.D. Vizzion va més enllà i als 650 quilòmetres d’autonomia hi afegeix una conducció autònoma de nivell 5 que prescindeix d’elements com el volant o els pedals.\nVolkswagen I.D. Vizzion / Sergio Domínguez\nNO TOTA LA PASSIÓ ÉS EFICIENT\nEls models més passionals del saló continuen fent servir potents motors de combustió com a font d’energia, malgrat algunes marques com Rimac se surtin de la norma amb esportius elèctrics de gairebé 2.000 cavalls.\nFerrari 488 Pista / Sergio Domínguez\nEl saló de Ginebra ha servit per conèixer en directe el nou Ferrari 488 Pista -el Ferrari de carrer amb el motor V8 més potent de la història amb 720 cavalls- el nou Lamborghini Huracán Performante Spyder, el nou McLaren Senna -amb 800 cavalls i producció limitada a 500 unitats-, el Bugatti Chiron Sport –que manté invariables els seus 1.500 cavalls però redueix el seu pes en 18 quilos.\nBugatti Chiron Sport / Sergio Domínguez\nEl superesportiu Zenvo TSR-S era una de les grans atraccions de Ginebra, un autèntic cotxe de competició homologat pel carrer que genera 1.194 cavalls del seu bloc V8 de 5,8 litres i que és capaç d’assolir el 0-100 km/h en tan sols 2,8 segons.\nMcLaren Senna / Sergio Domínguez\nFins i tot el món dels prototips ha viscut el naixement de nous esportius, com és el cas del nou BMW M8 Gran Coupe Concept o del nou Hennessey Venom F5, que gràcies al seu motor V8 de 7,4 litres desenvolupa 1.622 cavalls i pretén aconseguir una velocitat màxima de 484 km/h.\nHennesey Venom / Sergio Domínguez\nPerò no tot el saló de Ginebra és un “experiment amb rodes”, de manera que moltes marques aprofiten per presentar els seus nous models més habituals.\nPeugeot 508 / Sergio Domínguez\nÉs el cas de Peugeot amb el seu nou 508, Kia amb el Ceed, BMW amb l’actualització de l’X4, Audi amb el nou A6, Citroën amb el C4 Cactus... una llista gairebé inacabable de novetats que les marques han presentat en el saló de l’automòbil més important.\nNou Kia Ceed / Sergio Domínguez\nUn certamen que, juntament amb la resta de salons, veu com la cosificació de la dona va disminuint progressivament, malgrat encara quedi molt camí per recórrer.


El final de la reforma de Pirineus se celebra a la festa del Fondo Alto | Santa Coloma Gramenet\n14jul2017 13:03 Antiguitat: 284 days\nEl final de la reforma de Pirineus se celebra a la festa del Fondo Alto\nCategoria: Urbanisme, Habitatge, D6\nEs farà un lliurament de flors a les comunitats de veïns del carrer dels Pirineus (aquest dissabte 15, a les 18.30 h), que han rehabilitat els seus edificis en els últims mesos.\nAquest cap de setmana se celebra la festa popular del Fondo de Dalt (Fondo Alto) i, entre les diverses activitats previstes, destaca per la seva singularitat el lliurament de flors a les comunitats de veïns del carrer dels Pirineus (dissabte 15 de juliol, a les 18.30 h), que han rehabilitat els seus edificis en els últims mesos, contribuint a la renovació i embelliment de la zona.\nDes de juny de 2016, impulsat per l'Ajuntament, i com a resultat d'un procés de participació i complicitat del veïnat i l'Associació de Veïns, al carrer dels Pirineus s'ha dut a terme la rehabilitació de 32 edificis (360 habitatges).\nEl projecte municipal «Renovem a els barris», materialitzat en l'esmentat carrer, és pioner i innovador a escala estatal i ja ha rebut diversos reconeixements com a exemple de renovació de barris. Les obres a la zona finalitzen aquests dies, coincidint amb la celebració de la festa popular, d'aquí l'acte simbòlic de dissabte.\nLes festes començaran avui divendres (20.00) amb el pregó a càrrec del regidor d'Esports, Daniel Salgado. Hi haurà recepció d'entitats, actuacions de Bollywood, de ball Line Dance i de country, i una disco mòbil completarà la jornada. Dissabte hi haurà activitats infantils, festa de l'escuma, xocolatada, festa floral, l'zumbakids de l'AMPA Wagner, l'actuació de Cor flamenc i, de nou, disco mòbil. Diumenge no faltaran els jocs infantils al matí i una fideuà popular com tancament. Més informació, a l'Associació de Veïns (c. Pirineus, 118).


Catalunya, Podemos i la regeneració democràtica\nQuè tenen en comú el procés sobiranista que viu Catalunya des de fa quatre llargs anys amb el fenomen social i polític que coneix Espanya des de fa tot just uns mesos amb la irrupció de Podemos?\n30 de octubre de 2014 08:53h\nQuè tenen a veure Catalunya, Podemos i la regeneració democràtica? Què tenen en comú el procés sobiranista que viu Catalunya des de fa quatre llargs anys amb el fenomen social i polític que coneix Espanya des de fa tot just uns mesos amb la irrupció de Podemos? Ni la pregunta ni la resposta són simples, però totes dues són molt necessàries. Perquè els dos camins estan predestinats a trobar-se d'aquí a molt poc temps, quan anem a les urnes. Constitueixen els dos grans moviments sísmics que sacsegen el país. Un amb epicentre a Catalunya i l'altre amb infinitat de tremolors repartits per barris, pobles i ciutats de tota Espanya.\nDes de finals de l'anterior dècada, una part molt significativa de la societat catalana va canalitzar en el 'dret a decidir' i la independència les ànsies de ruptura amb l'anomenat règim de la Transició, que ja donava mostres d'absolut esgotament. També significava una resposta a la depressió econòmica i les polítiques retrògrades del Partit Popular. En el cas de la reivindicació sobiranista entren en joc altres factors però les crisis institucional, econòmica i la provocada per les polítiques del Govern també passaven en el conjunt d'Espanya. I, en canvi, aparentment, no es donava una reacció cívica. Fins a la irrupció de Podemos i la seva eclosió a les eleccions europees, el passat mes de maig. Després vindrien l'abdicació del Rei (juny), el relleu a la cúpula del PSOE (juliol) i un rosari de casos de corrupció que acabarien cristal·litzant en una clara sensació de final de règim. I també començaven a albirar les alternatives que haurien de donar pas a una nova època.\nCatalunya percebia que, per fi, a la resta d'Espanya prenia forma una reacció col·lectiva a la decadència de les institucions, a la corrupció, a les polítiques econòmiques que condemnaven a milions de persones a la pobresa, a una democràcia de baixa qualitat, segrestada per les cúpules dels grans partits. Encara és aviat per avaluar la intensitat d'aquesta reacció social a Espanya, però sí que resulta evident que, a hores d'ara, hi ha dos potents processos de canvi, el que protagonitza Podemos i el que significa el sobiranisme a Catalunya. I són dos moviments de regeneració democràtica? La resposta és sí, però en el cas de Catalunya resulta imprescindible un segon anàlisi.\nPerquè el moviment independentista és el resultat d'un complex puzle en el qual s'entrecreuen peces molt diverses. Algunes compartides per tots, com l'exigència del reconeixement d'una nació catalana amb dret a decidir el seu futur. Però altres tenen un difícil encaix entre partits amb trajectòries i projectes tan diferents. Un sector important de l'independentisme considera que és l'oportunitat de crear un sistema molt més solidari, més participatiu, més impermeable a la corrupció. Un altre posa l'accent en la identitat o en el millor instrument possible per conservar el poder malgrat les ombres, precisament, de la corrupció. És a dir, en el sobiranisme estan molts dels anhels que representen Podemos en el conjunt d'Espanya i, també, altres ingredients que podrien ser, fins i tot, absolutament oposats.\nLa veritat és que Podemos i les forces sobiranistes catalanes estan condemnades a parlar i a intentar entendre’s. Podemos, junt amb Izquierda Unida, representa l'Espanya que comprèn el 'dret a decidir' dels catalans, no exerceix el nacionalisme espanyol i, si aconsegueix ser determinant, potser obriria una sortida al bloqueig actual entre Catalunya i l'Estat. Representa una esperança per a segments significatius de la societat espanyola i de la catalana. I per això afronta una gran responsabilitat. Des del Congrés dels diputats podria tenir un paper clau en la resolució de l'anomenada qüestió catalana i, segons les enquestes, també pot jugar un paper important al Parlament de Catalunya.\nQuè tenen a veure Catalunya, Podemos i la regeneració democràtica, ens preguntàvem? Doncs bé, tenen molt en comú. A Catalunya unes eleccions hauran de decidir quines de les peces del puzle sobiranista tenen més pes. Si les aspiracions de regeneració democràtica i transformació social, o les identitàries i de conservació del poder. I a Espanya, en el termini d'un any, les eleccions municipals i les generals mesuraran un fet semblant. Si la societat espanyola està disposada o no a afrontar profunds canvis, si vol obrir una nova era en la qual Catalunya pugui decidir el seu futur. I si la nova composició del poder aconsegueix oferir una alternativa digna, fins i tot bona part de la societat catalana podria decidir que el millor futur és el compartit amb la resta dels pobles d'Espanya.\n30 de octubre de 2014 - 08:53 h\nCatalunya, Podemos y la regeneración democrática


Detinguda una banda que atracava cotxes en àrees de servei\nTambé estan acusats de tràfic de drogues\nAgents dels Mossos d’Esquadra van detenir el 30 de març nou persones de nacionalitat espanyola, d’edats compreses entre els 30 i els 46 anys, com a presumptes autors de 55 delictes contra el patrimoni entre robatoris violents, robatoris amb força i furts, a més de tinença d’armes, delictes contra la salut pública, falsificació de moneda i pertinença a organització criminal.\nLa investigació es va iniciar el juliol de 2015 després que els Mossos detectessin un augment significatiu de robatoris en àrees de servei. Els autors eren persones que anaven en un o dos vehicles de gamma alta que recercaven víctimes entre usuaris de vies ràpides, preferentment turistes, aprofitant que feien parades en àrees de descans d’autopistes. L’objectiu principal del grup eren els vehicles estacionats a l’interior dels quals s’hi poguessin observar equipatges a simple vista i amb els seus ocupants fora del vehicle el màxim d’allunyats possible.\nEn el decurs de les indagacions els agents van observar que els integrants del grup havien començat a variar la manera d’operar cap a finals de l’estiu amb accions més agressives que es traduïen en cometre els robatoris encara que les víctimes estiguessin dins del vehicle. En un dels fets van arribar a intimidar greument dos menors aprofitant-se de la circumstància que el pare els havia deixat sols momentàniament per dirigir-se a la caixa d’una benzinera per proveir el cotxe de carburant i així poder sostreure els objectes de valor.\nAquesta escalada en la violència propiciava d’altres accions com estrebades a turistes en àrees de servei en el moment que es disposaven a pujar a un autocar. Els arrestats s’apropaven amb el cotxe per estirar la bossa de mà i van arribar, en alguns casos, a arrossegar uns metres algunes dones que la duien creuada al coll.\nUn cop consumats els robatoris els lladres no dubtaven en fugir a velocitats superiors als 280 quilometres per hora i conduir temeràriament, fet que posava en risc els altres usuaris de la via. En ocasions sortien de les àrees de servei en direcció contrària amb el perill que això suposava. Molts dels lladres que conduïen els cotxes no disposaven del corresponent permís de conduir.\nEn els casos en que una patrulla policial els detectava després d’haver perpetrat algun dels robatoris intentaven escapolir-se’n per tots els mitjans. En ocasions van arribar a envestir els vehicles policials o van col·lidir amb d’altres conductors.\nEl grup es nodria constantment de nous vehicles, sempre d’alta gamma i de segona mà, que pagaven en efectiu amb els beneficis que obtenien dels robatoris i que posaven a nom de testaferros. Una de las característiques d’aquest grup criminal és que canviaven de vehicle sovint. Els policies van arribar a constatar que el seu parc mòbil estava integrat per una vintena de vehicles.\nL’explotació de la investigació\nLa investigació va arribar a la seva fase final quan els agents van tenir comprovada l’activitat del grup criminal, el modus operandi que utilitzaven i les persones que l’integraven. El 30 de març van dur a terme un operatiu tutelat pel Jutjat d’instrucció 21 de Barcelona en el que es van practicar deu entrades i registres. Els Mossos van detenir cinc persones al barri de Sant Cosme del Prat de Llobregat, tres a Constantí i una a Badalona.\nEl dispositiu va comptar amb la participació de dos-cents mossos d’esquadra de diferents serveis donat el grau de perillositat dels lladres, tots amb diversos antecedents policials, principalment per delictes contra el patrimoni. En el moment que es feia l’aproximació a algun dels domicilis dels investigats els agents van observar com des d’algunes finestres es llançaven bosses que contenien substàncies estupefaents. Els integrants del grup desarticulat havien aprofitat els seus vincles amb d’altres delinqüents per iniciar una nova activitat il·lícita paral·lela com a nova font d’ingressos. En els escorcolls domiciliaris de tots els arrestats els mossos hi van localitzar plantacions de marihuana.\nEn l’operatiu de Constantí es va arrestar una persona de 30 anys que tenia diverses ordres de detenció, una de les quals per envestir una patrulla policial quan fugia.\nEn el decurs de les entrades i registres es van localitzar sis plantacions de marihuana en els diferents domicilis i un total de 100 quilograms d’aquesta substància. També es va intervenir un arma curta detonadora i dos armes d’aire comprimit, tres vehicles, 23 telèfons mòbils, 110 grams de cocaïna, 140 grams d’heroïna, balances de pesatge i estris per embolcallar la substància estupefaent. Els policies van localitzar diversos objectes sostrets com ordinadors, tauletes electròniques, joies i moneda estrangera.\nEl detinguts van passar a disposició del Jutjat d’instrucció 21 de Barcelona el divendres 1 d’abril. Set dels detinguts han ingressat a presó i els altres dos han quedat en llibertat amb càrrecs. Dos dels membres de l’organització ja havien entrat a presó dies enrere per d’altres fets i han estat denunciats per alguns dels robatoris objecte de la investigació i per pertinença a organització criminal.\nTot i que els investigadors donen l’organització per desarticulada no es descarten noves detencions. Aquestes són algunes de les imatges de com els atracadors assaltaven les àrees de servei:


La Fundació Turística de Santa Susanna inclou la ciutat esportiva de Blanes dins la seva oferta - maresme360 - Portal de notícies de la comarca del Maresme\nInicioUncategorisedLa Fundació Turística de Santa Susanna inclou la ciutat esportiva de Blanes dins la seva oferta\nLa Fundació Turística de Santa Susanna -entitat que agrupa l’Ajuntament i el sector turístic de la població- i l’Ajuntament de Blanes han signat un conveni de col·laboració que permetrà als membres de la Fundació oferir paquets de turisme esportiu que incloguin la ciutat esportiva de Blanes. L’acord, que ha estat rubricat aquest dimarts al migdia pels alcaldes de Santa Susanna, Joan Campolier, i de Blanes, Josep Marigó, també contempla la possibilitat de l’ús dels dos camps de futbol del municipi selvatà.\nCampolier ha destacat que dos municipis veïns hagin pogut arribar “a un punt d’acord per fer ús de les instal·lacions de la ciutat esportiva, un equipament que Santa Susanna, pel seu volum de població, no es pot permetre”. L’alcalde de Santa Susanna i president de la Fundació Turística del municipi també ha destacat la importància de potenciar el turisme en totes les seves vessants “ja que genera ocupació i riquesa”. Campolier també ha defensat que les dues marques turístiques de la zona -Costa de Barcelona-Maresme i Costa Brava- es promocionin de manera conjunta.\nEn el mateix sentit s’ha expressat l’alcalde de Blanes, que ha dit que “aquest és un acord que ens convé a tots ja que permetrà que hi hagi més gent que es mogui pel territori i ens aportarà un valor afegit”.\nGràcies a aquest conveni els patrons de la Fundació Turística de Santa Susanna podran oferir als seus clients la ciutat esportiva de Blanes i els dos camps de futbol amb un descompte del 25% sobre el seu preu inicial. Un altre punt d’acord és la possibilitat que l’Ajuntament blanenc i la Fundació Turística de Santa Susanna puguin proposar-se mútuament participar de forma conjunta en la presentació de candidatures a grans esdeveniments esportius. El conveni té una vigència inicial d’un any i és prorrogable.


La Facultat d'Educació, Psicologia i Treball Social estrena una aula STEM\nFuturs mestres de primària s'hi formen per fomentar vocacions científiques a l'escola\nL'aula STEM. FOTO: UdL\nUna inversió de més de 40.000 euros, entre mobiliari, recursos matemàtics, de robòtica, impressora 3D etc. que l'alumnat de la menció, un total de 25 estudiants, té a la seua disposició en el seu procés d'aprenentatge basat en reptes que els proposa el professorat, els anomenats 'racons' d'activitats a l'aula, i sortides de camp per posar en pràctica allò que han après.\nEstudis recents, ha afegit la degana, posen de manifest que les vocacions científiques i tecnològiques es construeixen ja des de la infància i és per això que cal promoure-les en l'educació primària. La manca actual de professionals en aquests àmbits va esperonar a la FEPTS a tirar endavant aquesta especialització per promoure que les futures generacions optin per dedicar-se laboralment a la ciència, l'enginyeria, la tecnologia i les matemàtiques.\nPer la seua part, Sergi Capdevvila, un dels alumnes que cursen la menció STEM, s'ha mostrat molt satisfet amb l'equipament. "És una aula dinàmica i mòbil que ens permet moure cadires, taules i amb recursos molt cooperatius que ens permeten enfocar els reptes de manera interdisciplnar".\nVÍDEO: La UdL estrena una aula STEM on futurs mestres s'hi formen per fomentar vocacions científiques a l'escola